Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17645

d) cselekedjen a mentés koordináló központ, vagy a légiforgalmi irányító szolgálati egység utasításai szerint. 5.6.2.1 Ha a baleset helyszínére elsőként érkező légijármű nem kutató-mentő légijármű, akkor annak át kell vennie az összes azután érkező légijármű tevékenységének irányítását egészen addig, amíg az első kutató-mentő légijármű megérkezik a baleset helyszínére. Ha ez idő alatt az elsőként érkezett légijármű nem képes összeköttetést teremteni a megfelelő mentés koordináló központtal, vagy légiforgalmi irányító szolgálati egységgel, akkor kölcsönös megegyezés alapján adja át az irányítást az ilyen összeköttetés megteremtésére és fenntartására képes légijármű részére egészen az első kutatómentő légijármű megérkezéséig. 5.6.3 Ha szükségessé válik, hogy a légijármű a túlélőknek, vagy a felszíni mentő egységeknek tájékoztatást továbbítson és kétoldalú rádióösszeköttetés nem hozható létre, akkor, ha az kivitelezhető, a légijármű dobjon le közvetlen összeköttetés létesítését lehetővé tévő eszközt, vagy üzenet ledobásával továbbítsa a tájékoztatást. 5.6.4 Ha földi jelet helyeztek ki, akkor a légijármű az 5.6.3 pontban leírt eszközök segítségével, vagy ha azok nem használhatók, akkor a megfelelő látjelzést alkalmazva jelezzen az szerint, hogy az üzenetet megértette-e, vagy nem. 5.6.5 Ha arra van szükség, hogy a légijármű egy felszíni járművet irányítson a veszélyben lévő felszíni, vagy légijárműhöz, akkor a légijárműnek ezt bármilyen rendelkezésre álló eszközzel közvetített pontos utasításokkal kell megtennie. Ha nem lehet rádió összeköttetést létesíteni, akkor a légijármű alkalmazza a megfelelő látjelzéseket. Megjegyzés. – A levegő-föld és a föld-levegő lát jeleket a Doc 9731 III Kötete tartalmazza. 5.7. - Vészadást fogó parancsnok pilóta eljárása Ha valamely légijármű parancsnok pilótája vészadást vesz, akkor:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes